Mårup kirke

Mårup kirke er en tidligere kirke som ligger på Lønstrup klint i Hjørring kommune på en lang kystskrent mellom Lønstrup og Løkken. Den ble oppført på midten av 1200-tallet. Opprinnelig var den en senromansk kirke med rektangulært skip og tilnærmet kvadratisk kor. Da kirken ble reist var kystlinjen flere kilometer ute, men senere har erosjonen endret landskapet slik at den etter hvert ble liggende helt ute på kanten av klinten.

Man sluttet å bruke kirken i 1928 bortsett fra til gudstjenester og enkelte andre aktiviteter i sommerhalvåret.Mårup kirke  fra Kirkehistorie.dk 24. mars 2008 ble kirken benyttet til gudstjeneste for siste gang. Fra samme år har kirken blitt gradvis tatt ned slik at det kun står murveggene tilbake.Mårup kirke nedtages - Nationalmuseet dokumenterer Nedrivningen af Mårup Kirke fortsætter 

Da Mårup kirke ble nedlagt som sognekirke i 1928 flyttet man inventaret over til menighetens nye kirke; Lønstrup kirke. Mårup kirke hadde en romansk granittfont med akantusblader hugget i flatt relieff. Dåpsfatet er fra ca. 1575. Alteret hadde en altertavle fra sengotikken med en fremstilling av Anna selvtredje.

Skipsankeret foran kirken stammer fra den engelske fregatten «The Crescent» som var på vei til Göteborg med forsyninger til den engelske flåten og som forliste utenfor Maarup i desember 1808. 226 besetningsmedlemmer omkom og de ble begravet i en fellesgrav på kirkegården.Maarup Kirke  fra Lokalhistorisk forening for Lønstrup og Omegn

Mårup kirke ble benyttet som opptakssted under innspillingen av Gabriel Axels Oscar-belønnede film Babettes gjestebud i 1987.

 Referanser 

 Eksterne lenker 


Kategori:Kirker i Jylland
Kategori:Religiøse byggverk fra 1200-tallet
Kategori:Byggverk i Hjørring
Kategori:Kultur i Hjørring
Kategori:1200-tallet i Danmark